Foto’s: Veiligheidsgordel red man in Benoni-ongelukWrakstuk van die BMW na die ongeluk op 25 Desember 2014 in Benoni, Gauteng Foto: ER24 ŉ 31-jarige man is in ŉ kritieke toestand nadat hy ŉ lamppaal getref en sy BMW in twee geskeur is. “Paramedici het omstreeks 22:30 by die toneel op die N12 naby die Putfontein-afrit opgedaag,” het Werner Vermaak, woordvoerder van ER24, in ŉ verklaring gesê. “Die man was nog agter die stuurwiel vasgekeer.” Volgens Vermaak moes die man uit sy veiligheidsgordel gesny word en dit is moontlik wat hom verhoed het om uit die voertuig geslinger te word. “Hy het egter nie asemgehaal nie, en paramedici het hom dringend behandel. Hy is op die toneel gestabiliseer voordat hy na die OR Tambo-gedenkhospitaal geneem is vir verdere mediese behandeling.” Die man het glo kritieke kopbeserings opgedoen. Wrakstuk van die BMW na die ongeluk op 25 Desember 2014 in Benoni, Gauteng Foto: ER24 Wrakstuk van die BMW na die ongeluk op 25 Desember 2014 in Benoni, Gauteng Foto: ER24